# โรงเรียนสาธิตมหาวิทยาลัยรามคำแหง
โรงเรียนสาธิตมหาวิทยาลัยรามคำแหง (ฝ่ายมัธยม) ตั้งอยู่ถนนรามคำแหง แขวงหัวหมาก เขตบางกะปิ กรุงเทพมหานคร สังกัดกระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ในพื้นที่ของมหาวิทยาลัยรามคำแหง เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนแบบสหศึกษา

 ประวัติ 
โรงเรียนสาธิตมหาวิทยาลัยรามคำแหง  (ฝ่ายมัธยม) สังกัดคณะศึกษาศาสตร์ มหาวิทยาลัยรามคำแหง  ตั้งอยู่ภายในบริเวณมหาวิทยาลัยรามคำแหงบนเนื้อที่ 20ไร่ ในวันที่ 19 พฤศจิกายน 2514 ได้รับอนุมัติจากสภามหาวิทยาลัยรามคำแหงให้จัดตั้งโรงเรียน ดังนั้น วันที่ 19 พฤศจิกายนของทุกปีจึงเป็นวันสถาปนาโรงเรียน เพื่อเป็นสถานปฏิบัติการทางด้านการศึกษาศาสตร์และเป็นที่ฝึกอบรมทางวิชาการแก่เยาวชน โดยสภามหาวิทยาลัยรามคำแหงได้ออกข้อบังคับว่าด้วยโรงเรียนสาธิตมหาวิทยาลัยรามคำแหงขึ้น มี รศ.ดร.อภิรมย์ ณ นคร รักษาการคณบดีคณะศึกษาศาสตร์เป็นประธาน

ปีการศึกษา 2516 เริ่มรับนักเรียนเป็นปีแรกโดยเปิดสอนแบบสหศึกษาตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 5 (หลักสูตรมัธยมศึกษา 5 ปี) ต่อมา กระทรวงศึกษาธิการได้ปรับปรุงหลักสูตรใหม่กำหนดให้ระดับมัธยมศึกษาเป็น 6 ปีเริ่มต้นด้วยมัธยมศึกษาปีที่ 1 (ประถมศึกษาปีที่ 6 เดิม) ถึงมัธยมศึกษาปีที่ 6

ปีการศึกษา 2549 โรงเรียนสาธิตมหาวิทยาลัยรามคำแหง (ฝ่ายมัธยม) เปิดหลักสูตรภาคภาษาอังกฤษ (DSRU English Program) 
ปีการศึกษา 2551 โรงเรียนสาธิตมหาวิทยาลัยรามคำแหง (ฝ่ายมัธยม) เปิดหลักสูตรความเป็นเลิศทางวิชาการด้านคณิตศาสตร์ วิทยาศาสตร์ และเทคโนโลยี 

 อาคาร และสถานที่ 
โรงเรียนสาธิตมหาวิทยาลัยรามคำแหง (ฝ่ายมัธยม) ประกอบด้วยอาคาร ดังนี้
 อาคาร DS1 เป็น อาคารเรียน 6 ชั้น                 
 อาคาร DS2 เป็น อาคารเรียน 2 ชั้น
 อาคาร DS3 เป็น อาคารเรียน 3 ชั้น
 อาคาร DS4 เป็น อาคารเรียน 3 ชั้น
 อาคาร DS5 เป็น อาคารเรียน 2 ชั้น
 อาคาร DS6 เป็น อาคารเรียน 4 ชั้น
 อาคารศรีสวาย (DS7) เป็นอาคารเรียนรวมอเนกประสงค์ 9 ชั้น
นอกจากนี้ทางโรงเรียนสาธิตมหาวิทยาลัยรามคำแหง (ฝ่ายมัธยม) ยังประกอบไปด้วยสิ่งก่อสร้างต่าง ๆ อย่างละ 1 หลัง ดังนี้
 หอพระ
 โรงพลศึกษา
 ศาลาผู้ปกครอง
 เรือนไทย (สำนักงาน ธนาคารโรงเรียน)
 โรงอาหาร
 อาคารประสานใจ (ฝ่ายกิจการพิเศษ)
 สนามฟุตบอล

สถานที่ที่อยู่รอบโรงเรียนสาธิตมหาวิทยาลัยรามคำแหง (ฝ่ายมัธยม)
 ลานพ่อขุนรามคำแหง
 สนามฟุตบอลราชมังคลากีฬาสถาน
 สนามฟุตบอลของมหาวิทยาลัยรามคำแหง 
 โรงเรียนสาธิตมหาวิทยาลัยรามคำแหง (ฝ่ายประถม)

 ทำเนียบผู้อำนวยการ 
 รายชื่อผู้อำนวยการ ปี รองศาสตราจารย์ ดร.อภิรมย์ ณ นคร 2515 - 2517 อาจารย์ สมศักดิ์ คงเที่ยง 2517 - 2518 อาจารย์ ดร.สุพัชริน ธีรธำรง 2518 - 2521 อาจารย์ ดร.วัชรี บูรณสิงห์ 2521 - 2522 อาจารย์ ว่าที่ร้อยตรี วัฒนา คุรุสวัสดิ์ 2522 - 2526 รองศาสตราจารย์ ร่วมศักดิ์ แก้วปลั่ง (รักษาการในตำแหน่งผู้อำนวยการโรงเรียน) 2526 - 2526 อาจารย์ ดร.สมพิศ โห้งาม 2526 - 2528 รองศาสตราจารย์ จรินทร์ ธานีรัตน์ 2528 - 2529 รองศาสตราจารย์ เฉลียว บุญยงค์ 2529 - 2530 อาจารย์ อำนวย ทองโปร่ง 2530 - 2532 รองศาสตราจารย์ จรินทร์ ธานีรัตน์ 2532 - 2533 ผู้ช่วยศาสตราจารย์ พอตา บุตรสุทธิวงศ์ 2533 - 2535 รองศาสตราจารย์ นพคุณ คุณาชีวะ (รักษาการในตำแหน่งผู้อำนวยการโรงเรียน) 2535 - 2535 อาจารย์ อำนวย ทองโปร่ง 2535 - 2537 อาจารย์ ทองสุข ขันทอง 2537 - 2539 รองศาสตราจารย์ ศศิธร แม้นสงวน 2537 - 2541 รองศาสตราจารย์ ขจร ตั้งสุวรรณรังษี 2541 - 2543 รองศาสตราจารย์ สกุล มูลแสดง (รักษาการในตำแหน่งรองคณบดีฝ่ายโรงเรียนสาธิตฯ) 2543 - 2543 อาจารย์ ทิพย์ หาสาสน์ศรี 2543 - 2547 รองศาสตราจารย์ ดร.นพพร แหยมแสง (รักษาการในตำแหน่งคณบดี และรองคณบดีฝ่ายโรงเรียนสาธิตฯ) 2547 - 2547 ผู้ช่วยศาสตราจารย์ ทิพย์ หาสาสน์ศรี 2547 - 2551 ผู้ช่วยศาสตราจารย์ ดร.สิริพัชร์ เจษฎาวิโรจน์ (รักษาการในตำแหน่งรองคณบดีฝ่ายโรงเรียนสาธิตฯ) 2551 - 2552 ผู้ช่วยศาสตราจารย์ ปรีดี สุทธิแย้ม 2552 - 2556รองศาสตราจารย์ ดร.อรนุช ลิมิตศิริ (รักษาการในตำแหน่งรองคณบดีฝ่ายโรงเรียนสาธิตฯ) 2556 - ธ.ค. 2556 ผู้ช่วยศาสตราจารย์ ทิพย์ หาสาสน์ศรี ม.ค. 2557 - พ.ค. 2557 ผู้ช่วยศาสตราจารย์ พรทิพย์ ทองอร่ามดี (รักษาการในตำแหน่งรองคณบดีฝ่ายโรงเรียนสาธิตฯ) มิ.ย. 2557 - 2558 ผู้ช่วยศาสตราจารย์ ทิพย์ หาสาสน์ศรี 2558 - 2559 อาจารย์ นรินทร์  วงค์คำจันทร์ 2559 - 2560 ผู้ช่วยศาสตราจารย์ กิตติศักดิ์ เชื้ออาษา 2560 -  2562ผู้ช่วยศาสตราจารย์คึกฤทธิ์ ศิลาลาย2562-2566อาจารย์ ดร.ธัชพล พลรัตน์2566-ปัจจุบัน

 ศิษย์เก่าผู้มีชื่อเสียง 
 สันติสุข พรหมศิริ (หนุ่ม) (รุ่น 5) - นักแสดง
 ไกรวิทย์ พุ่มสุโข (ต้อม) (รุ่น 6) - อดีตนักแสดง, นักร้อง, พิธีกร, และช่างแต่งผม
 เอกสิทธ์ ศักดิ์ธนาคร (เอก) (รุ่น 10) - MD Thanachart Broker
 พลวรรธก์ บุญลออ (บอมบ์) (รุ่น 11) - ผู้ประกาศข่าวกีฬา สถานีวิทยุโทรทัศน์ไทยทีวีสีช่อง 3
 ฐิติพัฒน์ ศุภภัทรานนท์ (โอ๋) (รุ่น 11) - CEO บริษัท ธัญ ออริซ่า จำกัด เจ้าของผลิตภัณฑ์ THANN
 ธีรยุทธ สินเจริญ (เบิ้ล) (รุ่น 14) - นักร้องสมาชิกวงสินเจริญ บราเธอร์ส
 ธนัญชัย สินเจริญ (บอย) (รุ่น 15) - นักร้องสมาชิกวงสินเจริญ บราเธอร์ส
 นพกาญจน์ แฟงเอม (บี) (รุ่น 15) - มือเบส วง อิงสติงต์ 
 ดร.ปานระพี รพิพันธุ์ (เอิ้น) (รุ่น 18) - อดีตผู้ประกาศข่าว ช่อง 3, พิธีกรและผู้ผลิตรายการ ,อาจารย์มหาวิทยาลัย
 เรืองศักดิ์ ลอยชูศักดิ์ (เจมส์) (รุ่น 20) -  นักร้อง, นักแสดง
 พิษณุ นิ่มสกุล (บอย) (รุ่น 20) - นักร้อง,นักแสดง
 ฌัชฌา รุจินานนท์ (หญิง) (รุ่น 20) - อดีตนักแสดง
 สาวิตรี โรจนพฤกษ์ (จูน) (รุ่น 22) - พิธีกร, นางแบบ, นักแสดง
 อรรคพันธ์ นะมาตร์ (อ๋อม) (รุ่น 25) -  นักแสดง
 ภัทรธิดา พัชรวีระพงษ์ (แตงโม) (รุ่น 26) - นักแสดง
 ป๋วย สมาชิกวงเลมอน ป๊อป (รุ่น 29)
 ไอรดา ศิริวุฒิ (ไอด้า) (รุ่น 29) - นักแสดง
 ภรภัสสรณ์ ชัยอนันต์นิธิ (ไอซ์) (รุ่น 32) - นักร้อง
 ณิชารีย์ โชคประจักษ์ชัด (วาววา) (รุ่น 33) - นักแสดงสังกัดช่อง 3
 วิชญ์พล บัวหมื่นชล (กล้วย) (รุ่น 33) - มือเบสวงจริญตนาใก สังกัดค่าย SO-ON Dry FLOWER
 กรัณย์กรณ์ อุดมธนาวัฒน์ (มิกซ์) (รุ่น 33) - มือคีย์บอร์ดวง Tabasco
 สุเมธา รจนา (หมอก) (รุ่น34) - นายแบบนิตยสารอิมเมจ พลอยแกมเพชร เดินแบบ
 เมลดา สุศรี (โบว์) (รุ่น 37) - นักแสดง, อดีตศิลปินวงคิส มี ไฟฟ์ จากกามิกาเซ่, ชนะเลิศไทยซุปเปอร์โมเดลคอนเทสต์ 2013
 สิรภพ มานิธิคุณ (เน็ต) (รุ่น 39) - นักแสดง
 พลอย ศรนรินทร์ (พลอย) (รุ่น 42) - นักแสดง
 คริส โปตระนันทน์ - นักการเมือง

 แหล่งข้อมูลอื่น 

 สมาคมผู้ปกครองและครูโรงเรียนสาธิตมหาวิทยาลัยรามคำแหง 

สาธิตมหาวิทยาลัยรามคำแหง
รามคำแหง
สาธิตมหาวิทยาลัยรามคำแหง
โรงเรียน